wannaphong/clean_thaiwikipedia huggingface dataset:
# สมเด็จพระวรราชินี (เภา)
สมเด็จพระวรราชินีนาถ (พ.ศ. 2363–2412) พระนามเดิม เภา หรือ เพา เป็นพระเทพีในสมเด็จพระหริรักษ์รามมหาอิศราธิบดี และเป็นพระวรราชมารดาในพระบาทสมเด็จพระสีสุวัตถิ์

 พระราชประวัติ 
สมเด็จพระวรราชินีนาถ ประสูติเมื่อมะโรงโทศกเขมรสมัยหลังพระนคร, หน้า 71 มีพระนามเดิมว่า เภา หรือ เพา เป็นธิดาของพระมนตรีธิราชพระราชพงศาวดารกรุงรัตนโกสินทร์ รัชกาลที่ 3, หน้า 234 เบื้องต้นทรงเข้ารับราชการเป็นบาทบริจาริกาในตำแหน่งพระสนมชั้นแม่นางราชพงษาวดารกรุงกัมพูชา, หน้า 281 ตามเสด็จนักองค์ด้วงเมื่อครั้งประทับอยู่วังเจ้าเขมรในกรุงเทพมหานคร ประสูติกาลพระราชโอรสพระองค์หนึ่งคือ นักองค์ศรีสวัสดิ ประสูติเมื่อปีชวดโทศกราชพงษาวดารกรุงกัมพูชา, หน้า 236

หลังสมเด็จพระหริรักษ์รามมหาอิศราธิบดีขึ้นเสวยราชสมบัติกรุงกัมพูชาแล้ว ทรงตั้งพระนามแก่เจ้านายฝ่ายในและบรรดาศักดิ์บาทบริจาริกาในราชสำนักทั้งหมด ทรงพระกรุณาพระราชทานพระนามแก่นักนางเภา เป็น พระปิโยพระบรมอัจฉราอับศร ในตำแหน่งพระเทพี คู่กับนักนางแป้น ที่ทรงพระกรุณาพระราชทานพระนามว่า พระปิโยพระบรมท้าวธิดาราชพงษาวดารกรุงกัมพูชา, หน้า 267-268

พระปิโยพระบรมอัจฉราอับศรสวรรคตในปีมะโรงสัมฤทธิศก ตรงกับ พ.ศ. 2412 สิริพระชนมายุ 42 พรรษา หลังพระบาทสมเด็จพระสีสุวัตถิ์ เสวยราชสมบัติกรุงกัมพูชา จึงสถาปนาพระราชชนนีขึ้นเป็นสมเด็จพระวรราชินีนาถย้อนหลังเขมรสมัยหลังพระนคร, หน้า 68-70 พระอัฐิถูกบรรจุไว้ภายในพระเจดีย์สมเด็จพระหริรักษ์มหาอิศราธิบดี บนเขาพระราชทรัพย์ อำเภอพญาฦๅ จังหวัดกันดาล เคียงกับพระสวามี และสมเด็จพระวรราชินี (แป้น)ศิลปะเขมร, หน้า 151
# วรสิทธิ์ กัลป์ตินันท์
วรสิทธิ์ กัลป์ตินันท์ (เกิด
24 เมษายน พ.ศ. 2520)  ปัจจุบันดำรงตำแหน่งสมาชิกสภาผู้แทนราษฎรจังหวัดอุบลราชธานี 4 สมัย ในสังกัดพรรคเพื่อไทย และอดีตประธานคณะกรรมาธิการการอุตสาหกรรมในสภาผู้แทนราษฎรไทย ชุดที่ 25

 ประวัติ 
วรสิทธิ์ เกิดเมื่อวันที่ 24 เมษายน พ.ศ. 2520 เป็นบุตรนายเกรียง กัลป์ตินันท์ อดีต สส.อุบลราชธานี เขาสำเร็จการศึกษาระดับปริญญาตรี ศิลปศาสตรบัณฑิต การพัฒนาชุมชน จากมหาวิทยาลัยราชภัฏอุบลราชธานี ระดับปริญญาโท รัฐประศาสนศาสตรมหาบัณฑิต จากมหาวิทยาลัยเฉลิมกาญจนา จังหวัดศรีสะเกษสภาผู้แทนราษฎร

ด้านครอบครัวสมรสกับพิศทยา ไชยสงครามนายกเทศมนตรีนครอุบลราชธานีสะใภ้"กัลป์ตินันท์"ชิงนายกฯนครอุบลผลเลือกตั้ง นายกเทศมนตรีนครอุบลราชธานี ‘สิ่ว พิศทยา’ คว้าชัย นั่งนายกอีกสมัย เมื่อ 22 พฤษภาคม พ.ศ. 2562

 การทำงาน 
วรสิทธิ์ เป็นนักธุรกิจในพื้นที่อุบลราชธานี ถือครองหุ้นในกิจการอาทิ หจก.อุบลวรสิทธิ์ และบริษัท กัลป์ตินันท์ จำกัดดูชัด ๆ ก่อนอดีต สส.‘วรสิทธิ์’ ได้หุ้น บ.รับเหมาฯ 30 ล. 8 ปีเสียภาษีกี่บาท? เขาเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน พร้อมกับ โกวิทย์ ธรรมานุชิต และสมบัติ รัตโน แต่นายวรสิทธิ์ ได้รับเลือกตั้งเป็น สส.สมัยแรกเพียงคนเดียวที่มาจากพรรคพลังประชาชน ส่วนอีก 2 ที่นั่งเป็นของพรรคประชาธิปัตย์

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งต่อเนื่อง ในนามพรรคเพื่อไทย และในปี 2563 ได้รับเลือกเป็นประธานคณะกรรมาธิการการอุตสาหกรรม ในสภาผู้แทนราษฎรไทย ชุดที่ 25เปิดชื่อ 35 ประธาน กมธ. “เสรีพิศุทธ์”นั่งปราบทุจริต

 สมาชิกสภาผู้แทนราษฎร 
วรสิทธิ์ กัลป์ตินันท์ ได้รับเลือกตั้งเป็นสมาชิกสภาผู้แทนราษฎรในปี พ.ศ. 2550 สังกัดพรรคพลังประชาชน และได้รับเลือกอีก 4 สมัยติดต่อกัน คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุบลราชธานี สังกัดพรรคพลังประชาชน  → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุบลราชธานี สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
# เพชรชมพู กิจบูรณะ
เพชรชมพู กิจบูรณะ (เกิด 19 ตุลาคม พ.ศ. 2536)  อดีตสมาชิกสภาผู้แทนราษฎร แบบบัญชีรายชื่อ สังกัดพรรครวมพลัง และเป็นสมาชิกสภาผู้แทนราษฎรที่อายุน้อยที่สุดในสภาผู้แทนราษฎรไทย ชุดที่ 25ใครคือ ‘น้องเพชร’ ส.ส.หน้าใหม่ พรรคลุงกำนัน น้องเล็กสุด อายุเท่านี้ ดีกรีไม่เบา!

 ประวัติ 
เพชรชมพู กิจบูรณะ เกิดเมื่อวันที่ 19 ตุลาคม พ.ศ. 2536 ที่กรุงเทพมหานคร เข้าเรียนระดับประถมในประเทศไทย จากนั้นเข้าเรียนชั้นมัธยมในประเทศสิงคโปร์ ต่อมาสำเร็จการศึกษาระดับปริญญาตรี Bachelor of Arts (Philosophy, Politics & Economics) จากมหาวิทยาลัยเดอรัม ประเทศอังกฤษ และ Bachelor of Law BPP UNIVERSITY ประเทศอังกฤษ

 การทำงาน 
เพชรชมพู กิจบูรณะ ทำกิจกรรมเกี่ยวกับการเมืองโดยเคยขึ้นปราศรัยบนเวที กปปส.“เพชรชมพู กิจบูรณะ” ดาวเด่นพรรครปช. วัย25-ดีกรีเดอรัม ฝันทำการเมืองของประชาชน รวมถึงยังเคยเป็นตัวแทนประเทศขึ้นเวทีระดับโลกอย่าง One Young World เมื่อปี 2557 ที่ประเทศไอร์แลนด์สภาผู้แทนราษฎร

เพชรชมพู เป็นผู้ร่วมก่อตั้งพรรครวมพลังประชาชาติไทย และเป็นโฆษกพรรคคลื่นลูกใหม่การเมืองไทย "เพชรชมพู กิจบูรณะ" และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมพลังประชาชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.ที่มีอายุน้อยที่สุดในสภาผู้แทนราษฎรใครคือ 'น้องเพชร' ส.ส.หน้าใหม่ พรรคลุงกำนัน น้องเล็กสุด อายุเท่านี้ ดีกรีไม่เบา!

วันจันทร์ที่ 18 ตุลาคม ปี พ.ศ. 2564 เธอได้ยื่นหนังสือลาออกจากการเป็นสมาชิกพรรครวมพลังประชาชาติไทย ส่งผลให้พ้นจากสมาชิกภาพ ส.ส. ในทันที‘เพชรชมพู กิจบูรณะ’ ลาออกจากพรรค รปช.แล้ว มีผลให้สิ้นสภาพ ส.ส. ทันที โดยมี นางสุเนตตา แซ่โก๊ะ ขึ้นมาดำรงตำแหน่งแทนประกาศสภาผู้แทนราษฎร

 เครื่องราชอิสริยาภรณ์ 
ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓
# สกุลมันแกว
สกุลมันแกว  เป็นพืชตระกูลถั่วที่มีถิ่นกำเนิดในทวีปอเมริกาในเขตร้อนและกึ่งเขตร้อน สกุลมันแกวมีประมาณอย่างน้อย 4-5 ชนิด ทุกชนิดเป็นเถาเลื้อย มีหัวเดี่ยวอวบใหญ่ขยายจากรากแก้ว ส่วนมากกินได้ ใบประกอบด้วย 3 ใบย่อยซึ่งมีรูปทรงและแบบขอบใบต่าง ๆ ดอกมีสีขาว ชมพู ฟ้า ม่วง เป็นช่อ เมล็ดออกทรงสี่เหลี่ยมจตุรัสค่อนข้างแบน เรียงในฝัก

 ชนิด 
สกุลมันแกวเป็นสกุลพืชที่มีจำนวนชนิดไม่มาก มีประมาณอย่างน้อย 4-5 ชนิด ได้แก่
+ชื่อสามัญภาพชื่อวิทยาศาสตร์ชื่อภาษาอังกฤษลักษณะการใช้ประโยชน์ถิ่นกำเนิดพื้นที่การกระจายพันธุ์และนำเข้ามันแกว หรือ มันแกวเม็กซิโกthumb|173x173pxPachyrhizus erosusjícama เถาเลื้อย สูงได้ถึง 4-5 เมตร และอาจยาวได้ 20 ม.
 หัวเดี่ยวขนาดใหญ่ขยายจากรากแก้ว (taproot) ทรงกลมแป้น อาจมีพูนูนรอบ ๆ  กินได้
 รากมีความยาวได้ถึง 2 ม.
 เปลือกหัวบาง ผิวเรียบ เนื้อสีขาว
 ใบประกอบด้วย 3 ใบย่อย เรียงสลับ ขอบใบจักใหญ่
 ดอกช่อกระจะ ออกเดี่ยวๆ ที่ซอกใบ มีขนสีน้ำตาล กลีบดอกสีม่วงแกมน้ำเงิน สีขาว หรือชมพู รูปทรงดอกถั่วทั่วไป ยาว 1.5-2 ซม. มีพิษ
 ผลเป็นฝัก รูปขอบขนาน แบน มีขนเล็กน้อย ฝักอ่อนจะมีสีเขียว และสีเขียวแก่ สีน้ำตาล จนถึงสีดำเมื่อแก่ ยาวประมาณ 7-13 ซม. กว้าง 1.2-1.5 ซม. สั้นกว่าชนิดอื่น มีพิษ ฝักมี 4-9 เมล็ด 
เมล็ดมีลักษณะรูปสี่เหลี่ยม กว้าง-ยาวประมาณ 6-9 มม. สีเหลืองหรือออกแดง เป็นสีน้ำตาลเมื่อแก่ เมล็ดแก่มีพิษมันแกวกุดรัง ปลูกง่าย กำไรงาม ลงทุนหลักพัน โกยกำไรทะลุหมื่น. เทคโนโลยีชาวบ้าน. 12 เมษายน 2563. หัวเท่านั้นที่กินได้
 เมล็ดใช้ในการกำจัดแมลงอเมริกากลาง เม็กซิโกฟิลิปปินส์ จีน เวียดนาม ลาว กัมพูชา อินโดนีเซีย มาเลเซีย ไทย อินเดีย หมู่เกาะเวสต์อินดีส และแอฟริกามันแกวแอนดีสthumb|110x110px|เมล็ด Pachyrhizus ahipaPachyrhizus ahipaahipa หรือ ajipa มีความหลากหลายของสายพันธุ์ถึง 11 ชนิดย่อย แบ่งเป็น 4 กลุ่มคือ Jíquima (เอกวาดอร์ชายฝั่งทะเล), Ashipa (กระจายทั่วไปในที่ลุ่มน้ำแอมะซอนตะวันตก), Chuin (ตลอดเส้นทางแม่น้ำเปรู), Yushpe (ปลูกเฉพาะในท้องถิ่นของเปรู)
 เป็นพันธุ์ที่คล้ายกับมันแกว (Pachyrhizus erosus) มากที่สุด
 เติบโตได้ดีในที่ราบจนถึงที่ระดับน้ำทะเล 2,000 ม. ไม่เป็นที่รู้จักจากพื้นที่ภายนอกเขตเทือกเขาแอนดีสของโบลิเวีย
ยืนต้น ไม่เป็นเถาเลื้อย
 หัวเดี่ยวมีขนาดเล็กและยาวกว่า มีหลายสี
ใบประกอบด้วย 3 ใบย่อย เรียงสลับ ขอบใบจัก
 ดอกสีม่วง-ขาว
 เมล็ดค่อนข้างกลม หลากหลายสี ทั้งแดง ดำ เหลือง หรือสีผสมภูมิภาคที่ราบสูงโบลิเวียทางตะวันตกของอเมริกาใต้ ในเขตเทือกเขาแอนดีสของโบลิเวีย, เปรู เอกวาดอร์ และทางตะวันตกเฉียงเหนือของอาร์เจนตินาหมู่เกาะเวสต์อินดีส
(ไม่พบในประเทศไทย)มันแกวแอมะซอนPachyrhizus tuberosusjiquima, jacatupe, goiteño,  หรือ nupe  พืชล้มลุกปีเดียว เถาเลื้อย
 หัวเดี่ยวขนาดใหญ่ ทรงไม่แน่นอน เนื้อขาวออกเหลือง ขนาด 15―25 ซม.
 ใบประกอบ 3 ใบย่อย ใบกว้างปลายแหลม ขอบใบเรียบ (โปรตีนร้อยละ 20―24) กินได้
 ดอกช่อกระจะ กลีบดอกสีขาวและสีม่วง รูปทรงดอกถั่วทั่วไป
 ฝักยาว 10―20 ซม. กินได้
 เมล็ด (ถั่ว) ที่มีโปรตีนสูง (ร้อยละ 32) กินได้ กินได้ทุกส่วนเขตร้อนในเขตที่ราบลุ่มต้นน้ำแอมะซอนในโคลอมเบีย และเอกวาดอร์อินเดียและบราซิล
(ไม่พบในประเทศไทย)Pachyrhizus  ferrugineus (Piper) Sørensen เป็นพืชป่า
 ใบประกอบ 3―7 ใบย่อย รูปทรงไม่แน่นอนตั้งแต่กว้างถึงแคบยาวอเมริกากลาง และโคลอมเบีย(ไม่พบในประเทศไทย)Pachyrhizus  panamensis Clausen (Sørensen 1988) เป็นพืชป่า
 ใบประกอบ 3 ใบย่อย ขอบหยักลึกมาก (แบบใบมะละกอ)
ฝักสั้นมี 4―6 เมล็ด  ปานามา โคลอมเบียและเอกวาดอร์(ไม่พบในประเทศไทย)
# วัดแก้วมงคล (จังหวัดสมุทรสาคร)
วัดแก้วมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกาหลง อำเภอเมืองสมุทรสาคร จังหวัดสมุทรสาคร มีที่ดินตั้งวัดเนื้อที่ 20 ไร่ ทางทิศใต้ของวัดจดชายทะเล

วัดแก้วมงคลตั้งเมื่อวันที่ 4 มกราคม พ.ศ. 2510 ชาวบ้านได้สร้างวัดขึ้นในหมู่บ้านโดยมีพระครูอภิชัยที่ได้ธุดงค์มาจากเชียงใหม่ มาเป็นเจ้าอาวาสรูปแรกและได้ช่วยกันบูรณะและพัฒนาวัดมาจนถึงปัจจุบัน ได้รับพระราชทานวิสุงคามสีมา เมื่อ พ.ศ. 2511 เขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2550 วัดยังให้ทางราชการสร้างโรงเรียนบ้านชายทะเลกาหลงในที่ดินของวัด ได้ก่อตั้งขึ้น เมื่อวันที่ 22 สิงหาคม พ.ศ. 2483 โดยอาศัยซากเรือสำเภาจีนที่มาอับปางอยู่ที่ชายทะเลกาหลงมาสร้าง แต่ในปี พ.ศ. 2563 ได้ปิดตัวลงอย่างถาวร เนื่องจากเป็นโรงเรียนขนาดเล็กที่สุดในสมุทรสาครและจำนวนนักเรียนที่น้อยลงในแต่ละปีการศึกษา 

อาคารเสนาสนะ ได้แก่ อุโบสถ กว้าง 20 เมตร ยาว 40 เมตร สร้างเมื่อ พ.ศ. 2502 เป็นอาคารไม้ หอสวดมนต์ กว้าง 12 เมตร ยาว 22 เมตร สร้างเมื่อ พ.ศ. 2527 เป็นอาคารไม้ กุฏิสงฆ์ จำนวน 5 หลัง เป็นอาคารไม้ ศาลาอเนกประสงค์ กว้าง 11 เมตร ยาว 25 เมตร สร้างเมื่อ พ.ศ. 2543 เป็นอาคารไม้ หอกลอง หอระฆัง และโรงครัว 

รายนามเจ้าอาวาส
 พระครูอภิชัย อภิชโย พ.ศ. 2501–2512
 พระอธิการจันทร์ ฐานิโย พ.ศ. 2513–2531
 พระครูสาครรัตนมงคล พ.ศ. 2532
# ตอนเย็น
ตอนเย็น เป็นช่วงเวลาของวันตั้งแต่ตอนบ่าย ไปจนถึงช่วงต้นกลางคืน เวลาที่แน่นอนที่เริ่มต้นและสิ้นสุดของตอนเย็น จะขึ้นอยู่กับสถานที่ ช่วงเวลาของปีและวัฒนธรรม แต่โดยทั่วไปมักถือกันว่าเริ่มต้นเมื่อดวงอาทิตย์เคลื่อนที่ต่ำลงบนท้องฟ้าและยาวนานไปจนถึงช่วงสนธยา

นิรุกติศาสตร์
คำนี้มาจากภาษาอังกฤษเก่า ǣfnung ซึ่งหมายถึง 'การมาของเย็น, พระอาทิตย์ตก, เวลารอบดวงอาทิตย์ตก' ซึ่งมีที่มาจาก æfnian ที่มีความหมายว่า "กลายเป็นตอนเย็นเติบโตไปสู่ตอนเย็น" æfnian ภาษาอังกฤษเก่า มีต้นกำเนิดมาจาก æfen (eve) ซึ่งหมายถึง "เวลาระหว่างพระอาทิตย์ตกและความมืดมิด" และมีความหมายเหมือนกันกับ (ภาษาอังกฤษเก่า æfen) ซึ่งหมายถึงการสิ้นสุดของวัน การใช้ "ตอนเย็น" มีขึ้นตั้งแต่กลางศตวรรษที่ 15

ความสำคัญทางวัฒนธรรม
บางภาษาที่ใช้ช่วงเวลาของวันในการทักทายจะมีคำทักทายพิเศษสำหรับตอนเย็น เช่น "Good Evening" ในภาษาอังกฤษ โดยปกติแล้วผู้คนจะไม่กล่าวลาโดยพูดว่า "สวัสดีตอนเย็น" แต่ก็สามารถทักทายด้วยคำว่า "สวัสดีตอนเย็น" และเมื่อจะกล่าวลาก็จะพูดว่า "ราตรีสวัสดิ์" แทนที่จะพูดว่า "สวัสดีตอนเย็น" แม้ว่าตอนนี้อาจจะยังเป็นตอนเย็น อยู่ก็ตาม 

ในภาษาอังกฤษ หลายคนทักทายใครบางคนด้วยคำว่า "Evening" แบบสั้น ๆ แทนที่จะเป็น "Good Evening" กิจกรรมทางสังคมและครอบครัวมักจัดขึ้นในช่วงเวลานี้ เช่น งานเลี้ยงอาหารมื้อเย็น หรืองานสังสรรค์ และความบันเทิงที่เป็นทางการมากขึ้น เช่น งานปาร์ตี้ โดยเฉพาะอย่างยิ่งงานเต้นรำ

 แหล่งข้อมูลอื่น
# วัดแพรก
วัดแพรก [แพฺรก] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านหัวคูนอก ตำบลปลายบาง อำเภอบางกรวย จังหวัดนนทบุรี

ประวัติการสร้างวัดแพรกมีการเล่าไว้สองแบบ แบบแรกกล่าวว่า วัดแพรกสร้างขึ้นในสมัยอยุธยาตอนกลาง มีเรื่องเล่าว่า เดิมบริเวณนี้เป็นท้องนา มีครอบครัวชาวมอญอาศัยอยู่ ชาวมอญชื่อนายทองซึ่งชาวบ้านเรียกว่าท่านขุนทอง มีภรรยาชื่อนางแจก ได้ให้บุตรชายชื่อนายมากหรือนายบุญมากบวชเป็นพระ โดยต้องเดินแห่ลัดทุ่งไปบวชที่วัดปรางค์หลวงและจำพรรษาที่วัดโบสถ์บน เมื่อครอบครัวของท่านขุนทองเดินทางไปทำบุญที่วัดด้วยความยากลำบาก พระบุญมากจึงปรารภกับโยมพ่อและโยมแม่ของท่านว่าสมควรสร้างวัดขึ้นในหมู่บ้านของพวกตน ครอบครัวชาวมอญนี้จึงได้สร้างวัดขึ้น โดยนางแจกบริจาคที่นา 9 ไร่ และนิมนต์พระอาจารย์บัวหรืออาจารย์สายบัว ธมฺมรกฺขิโต มาเป็นประธานในการสร้าง ชาวบ้านเรียกวัดว่า วัดยายแจก เมื่อท่านขุนทองถึงแก่กรรม นางแจกก็สร้างวิหารอุทิศแก่ท่านขุนทอง และเมื่อท่านอาจารย์สายบัวมรณภาพ นางแจกก็สร้างพระพุทธรูปปางปาลิไลยก์ขึ้น 2 องค์ ไว้หน้าวิหาร บรรดาชาวพุทธพากันเรียกพระพุทธรูปองค์นี้ว่า หลวงพ่อบัว และต่อมาได้เรียกชื่อวัดเพี้ยนกันไปจนกลายเป็น "วัดแพรก" เมื่อราว พ.ศ. 2230 ส่วนแบบที่สองมาจากหนังสือ ประวัติวัดทั่วราชอาณาจักร เล่ม 2 ซึ่งกล่าวว่า วัดแพรกสร้างขึ้นเมื่อ พ.ศ. 2440 ที่ดินที่ตั้งวัดนั้นปรากฏว่าเป็นที่ดินพระราชทานตั้งแต่สมัยพระบาทสมเด็จพระจอมเกล้าเจ้าอยู่หัว วัดตั้งอยู่ริมคลองตรงที่คลองสี่สายมาตัดกัน ได้แก่ คลองหัวคู คลองบางคูเวียง คลองขื่อขวาง และคลองปลายบาง บริเวณนี้เป็นที่จอดพักแพไม้ไผ่ดูเกะกะไม่เป็นระเบียบ ชาวบ้านเรียกว่า "วัดแพรก" [แพ-รก] นานเข้าก็ออกเสียงเพี้ยนเป็น [แพฺรก]

วัดแพรกได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 15 เมตร ยาว 32 เมตร และได้ผูกพัทธสีมาเมื่อ พ.ศ. 2517

รายนามเจ้าอาวาส
 พระอธิการแช่ม
 พระอธิการผ่อง
 พระอธิการธรรม
 พระอธิการพรม
 พระอธิการศิล (สิน)
 พระอธิการจุ่น
 พระอธิการไสว
 พระสมุห์บุญชู
 พระครูสมุห์โสภณ
 พระครูปลัดอภิรักษ์ อตฺตกาโม
 พระอธิการสุวิทย์ ชาตเมโธ
# วัดเทียนถวาย
วัดเทียนถวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองปทุมธานี จังหวัดปทุมธานี

ประวัติ
วัดเทียนถวายสร้างขึ้นเมื่อประมาณ พ.ศ. 1880 เล่ากันว่า พระเจ้าอู่ทองในฐานะเป็นเจ้าเมืองขณะนั้น ทรงสั่งให้สร้างขึ้นในคราวที่ได้อพยพหนีโรคระบาดมาตั้งกองเกวียนพักอาศัยกลางคืนจุดไฟสว่างไสว พักอยู่ประมาณ 1 เดือนเศษ ก่อนที่จะอพยพกลับเมือง ขนานนามวัดว่า วัดเกวียนไสว แต่ต่อมาเพี้ยนมาเป็น "วัดเทียนถวาย" ชาวบ้านยังเรียกอีกชื่อว่า วัดเหล้าจืด หมายถึงคนเมาสุรามาถึงวัดนี้ก็หายเมาเสมือนกับว่าเหล้าจืด เพราะเกรงกลัวเจ้าอาวาสในสมัยก่อนนี้คือ พระธรรมานุสารี (สว่าง ธมฺม โชโต) 

วัดได้รับพระราชทานวิสุงคามสีมาแต่เดิมประมาณ พ.ศ. 1885 เขตวิสุงคามสีมา กว้าง 19.80 เมตร ยาว 29 เมตร พระบาทสมเด็จพระจุลจอมเกล้าเจ้าอยู่หัวได้เคยเสด็จทางชลมารคพร้อมด้วย ข้าราชบริพารเมื่อวันที่ 28 กรกฎาคม ร.ศ. 125 (พ.ศ. 2449) ได้พระราชทานพระราชทรัพย์ 20 บาท พร้อมกับโปรดให้ถ่ายพระบรมฉายาลักษณ์ร่วมกับพระธรรมานุสารีเจ้าอาวาสขณะนั้นด้วย

สภาพทางภูมิศาสตร์ของวัด มีต้นไม้โบราณมาก ต้นใหญ่ เช่น ต้นตะเคียน แต่ไม่ปรากฏต้นตาลโตนดตามที่สุนทรภู่ไว้ในนิราศพระบาท เมื่อครั้งพระสัมพันธวงศ์เธอ พระองค์เจ้าปฐมวงศ์เสด็จไปนมัสการพระพุทธบาทสระบุรี โดยกล่าวว่า "สูงละลิ่วทิวเมฆเป็นหมอกมน สะพรั่งต้นตาลโตนดอนาถครัน" ชาวบ้านเล่าว่า ต้นตาลที่หมดไปเพราะบริเวณนี้น้ำท่วม หลังจากการขุดคลองรังสิตทำให้เกิดน้ำวนและมีพื้นดินงอกเพิ่มขึ้น น้ำจึงท่วมเป็นประจำ ภายหลังจึงได้สร้างเขื่อนกั้นน้ำ แต่ไม่สามารถป้องกันได้ ต้นตาลจึงตายหมด

อาคารเสนาสนะ
อาคารเสนาสนะที่สำคัญ คือ อุโบสถศิลปะสมัยอยุธยา ภายในประดิษฐานพระประธานปางมารวิชัยและพระพุทธรูปปางป่าเลไลย์ ที่หน้าบันตกแต่งด้วยลายปูนปั้นเป็นรูปวิทยาธรในป่าหิมพานต์ผุดขึ้นจากดอกไม้ มีลายกระหนกเครือเถาประกอบด้วยช่อฟ้า ใบระกา หางหงส์ นอกจากนี้ภายในวัดยังพบเจดีย์ย่อมุมไม้สิบสอง

รายนามเจ้าอาวาส
 พระธรรมานุสารี (คำนึง ตุสฺสิโก) พ.ศ. 2404
 พระธรรมานุสารี (สว่าง ธมฺมโชโต) พ.ศ. 2435
 พระปทุมวรนายก (สอน พุทฺธิสาโร) พ.ศ. 2496–2504
 พระธรรมานุสารี (คำนึง ตุสฺสิโก) พ.ศ. 2504–2511
 พระครูปทุมรัตนพิทักษ์ (สุวรรณ ฐานิสฺสโร) พ.ศ. 2511–2562
 พระมหาสมเกียรติ รวิวณฺโณ พ.ศ. 2562–ปัจจุบัน
# ซีเจ อีเอ็นเอ็ม
ซีเจ อีเอ็นเอ็ม (, ย่อมาจาก CJ Entertainment aNd Merchandising) เป็นบริษัทบันเทิงและค้าปลีกของเกาหลีใต้ที่ก่อตั้งขึ้นในปี 2018 

ซีเจ อีเอ็นเอ็ม ก่อตั้งขึ้นจากการควบรวมกิจการของ 2 บริษัทย่อยของกลุ่มซีเจ คือซีเจ อีแอนด์เอ็ม และ ซีเจ โอ ช้อปปิ้ง ตามลำดับในเดือนกรกฎาคม 2018 และเมื่อเร็ว ๆ นี้ บริษัทฯ ได้จัดทำข้อตกลงสิทธิ์ดูก่อนใคร (First-look deal) ร่วมกับวอร์เนอร์ฮอริซอน

 แผนกย่อย 
 ซีเจ อีเอ็นเอ็ม แผนกการบันเทิง - ดำเนินธุรกิจเป็นบริษัทบันเทิงและสื่อ
 ซีเจ อีเอ็นเอ็ม แผนกเชิงพาณิชย์ - ดำเนินธุรกิจเป็นบริษัทแนะนำสินค้า

 ที่ตั้ง 
 ซีเจ อีเอ็นเอ็ม แผนกการบันเทิง: 66 ถนนซังกัมซาน-โร เขตมาโพ กรุงโซล ประเทศเกาหลีใต้
 ซีเจ อีเอ็นเอ็ม แผนกเชิงพาณิชย์: 870-13 ถนนกวาชอน-แดโร เขตซอโช กรุงโซล ประเทศเกาหลีใต้

 หมายเหตุ
# สุเทพ อู่อ้น
สุเทพ อู่อ้น (เกิด 26 ธันวาคม พ.ศ. 2512) อดีตประธานสหภาพแรงงาน อดีตสมาชิกสภาผู้แทนราษฎรแบบบัญชีรายชื่อสมาชิกสภาผู้แทนราษฎรแบบบัญชีรายชื่อก้าวไกล ประธานคณะกรรมาธิการการแรงงาน สภาผู้แทนราษฎรกมธ.แรงงาน จับมือเครือข่าย ชงแก้ กม. คุ้มครองแรงงานนอกระบบ-ต่างด้าว เข้าถึงสวัสดิการอดีตสมาชิกสภาผู้แทนราษฎรไทยและอดีตกรรมการบริหารพรรคก้าวไกล

 ประวัติ 
สุเทพ อู่อ้น เกิดเมื่อวันที่ 26 ธันวาคม พ.ศ. 2512 สำเร็จการศึกษารัฐประศาสนศาสตรบัณฑิต (การจัดการ) จากคณะมนุษยศาสตร์และสังคมศาสตร์ มหาวิทยาลัยทักษิณ

 การทำงาน 
 งานด้านแรงงาน 
สุเทพ อู่อ้น เคยทำงานบริษัท อีซูซุ มอเตอร์ (ประเทศไทย) จำกัด เป็นผู้ก่อตั้งสหภาพแรงงานยานยนต์และอะไหล่อีซูซุ ประเทศไทย ปี 2541 เป็นผู้ก่อตั้งสมาพันธ์แรงงานอีซูซุ ประเทศไทย ปี 2556 และเป็นผู้ร่วมสนับสนุนการจัดตั้งสภาองค์การลูกจ้างแรงงานยานยนต์แห่งประเทศไทย โดยดำรงตำแหน่งรองประธานสภาฯ

 งานการเมือง 
ต่อมาเขาได้เข้าร่วมกิจกรรมทางการเมืองกับพรรคอนาคตใหม่ นำโดย ธนาธร จึงรุ่งเรืองกิจ และลงสมัครรับเลือกตั้ง ส.ส. แบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เดิมเป็น ส.ส. สังกัดพรรคอนาคตใหม่ เมื่อพรรคอนาคตใหม่ถูกยุบเมื่อวันที่ 21 ก.พ. 2563 ก็ได้ย้ายไปสังกัดพรรคก้าวไกลตั้งแต่เดือนมีนาคม 2563 และเขาได้รับเลือกเป็นกรรมการบริหารพรรค และได้รับเลือกเป็นประธานคณะกรรมาธิการแรงงานในสภาผู้แทนราษฎรไทย ชุดที่ 25

สุเทพ ได้เลื่อนขึ้นมาเป็น ส.ส.สมัยที่ 2 แทนณธีภัสร์ กุลเศรษฐสิทธิ์ ซึ่งพ้นจากตำแหน่งด้วยคำพิพากษาของศาลอาญามีนบุรี คดีเมาแล้วขับ เมื่อเดือนกรกฎาคม พ.ศ. 2566ประกาศเลื่อน ‘สุเทพ อู่อ้น-อนุชา บูรพชัยศรี’ ขึ้น ส.ส. เตรียมปฏิญาณตน 12 ก.ค.นี้

 ประวัติการลงสมัครรับเลือกตั้ง ส.ส. 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล (เลื่อนแทน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๕, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
# วัดวังตะกู (จังหวัดนครปฐม)
วัดวังตะกู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังตะกู อำเภอเมืองนครปฐม จังหวัดนครปฐม

ไม่ปรากฏหลักฐานว่าใครเป็นผู้บริจาคที่ดินสร้างวัด ที่ระบุได้คือได้รับอนุญาตสร้างวัดเมื่อราว พ.ศ. 2375 ได้รับพระราชทานวิสุงคามสีมาครั้งแรกเมื่อ พ.ศ. 2493 เขตวิสุงคามสีมากว้าง 13.60 เมตร ยาว 21.60 เมตร ได้รับพระราชทานวิสุงคามสีมาครั้งที่สองเมื่อวันที่ 14 มิถุนายน พ.ศ. 2533 เขตวิสุงคามสีมากว้าง 40 เมตร ยาว 60 เมตร มีที่ดินตั้งวัดเนื้อที่ 46 ไร่ 2 งาน ทีมาของชื่อวัด แต่เดิมริมคลองหน้าวัดมีต้นตะกูจำนวนมาก และได้มีการตั้งชื่อตำบลว่าตำบลบางตะกู วัดจึงอนุโลมตามชื่อของตำบล เพราะบริเวณมีเพียงวัดเดียว เป็น วัดบางตะกู ถึงกระนั้นมีระบุไว้ในโฉนดที่ดินเมื่อ ร.ศ. 126 ว่า วัดเก่า (คู่กับวัดใหม่ คือ วัดใหม่ปิ่นเกลียว) ภายหลังมีผู้เปลี่ยนคำนำหน้าจากบางมาเป็นวังให้คล้องกับตำบลวังกะพีที่อยู่ใกล้กัน จึงได้ใช้ชื่อว่า "วัดวังตะกู" นับจากนั้นมา

อุโบสถหลังเก่า หน้าบันประดับด้วยเครื่องลายครามมีสภาพชำรุดมาก ทางวัดจึงได้รื้อถอนอุโบสถหลังเก่าและสร้างหลังใหม่ขึ้นแทน ปูชนียวัตถุที่สำคัญ ได้แก่ พระประธานประจำอุโบสถหลังใหม่ เป็นพระพุทธรูปปางสมาธิขนาดกลาง สมัยรัตนโกสินทร์ หน้าตักกว้าง 29 นิ้ว สูง 37 นิ้ว สร้างเมื่อ พ.ศ. 2375 มีรูปหล่อพระอัครสาวกอยู่เบื้องซ้ายขวา สูง 64 นิ้ว กว้าง 23 นิ้ว รูปหล่อเหมือนหลวงปู่บิน อิสสโร อดีตเจ้าอาวาส รูปหล่อพระมหากัจจายนะ พระศรีศากยมุนี และสมเด็จพระพุทธมหาจักรพรรดิ์ ไตรรัตนญาณ มณีนพรัตน์ นคราปฐมาภรณ์
# นานะ นัตสึเมะ
นานะ นัตสึเมะ (; 23 มกราคม ค.ศ. 1980 –) เป็นนักแสดงหญิงชาวญี่ปุ่น, อดีตเอวีไอดอล และผู้มีชื่อเสียงในประเทศญี่ปุ่น

 ชีวิตและอาชีพ 
นัตสึเมะเกิดเมื่อวันที่ 23 มกราคม ค.ศ. 1980 ที่ซาไก จังหวัดโอซากะ ประเทศญี่ปุ่น (วันเกิดของเธอมักได้รับการรายงานว่าเป็น ค.ศ. 1982 และยังคงระบุไว้ในโปรไฟล์เอสโอดีของเธอ แต่เว็บไซต์อย่างเป็นทางการของเธอระบุปีเกิดของเธอเป็น ค.ศ. 1980) หลังจากสำเร็จการศึกษาจากไฮสกูล เธอได้ทำงานเป็นผู้ช่วยทันตแพทย์และพนักงานขายอสังหาริมทรัพย์ เธอเริ่มอาชีพในวงการบันเทิงด้วยการปรากฏตัวในรายการออนเกิลส์ไฟล์และคิวเออร์ซิกไนต์ ซึ่งเป็นรายการโทรทัศน์ท้องถิ่นช่วงดึกโอซากะ กระทั่งได้รับการทาบทามเพื่อทำงานในสื่อลามกเมื่อ ค.ศ. 2002 เธอย้ายไปโตเกียว โดยได้ปรากฏตัวในภาพถ่ายของนิตยสารหลายฉบับรวมถึงชูกังเก็นไดและวีคลีโพสต์ นอกจากนี้ เธอยังได้รับการนำเสนอในหนังสือภาพถ่ายชื่อ 727 ในเดือนกรกฎาคม ค.ศ. 2002 และในดีวีดี "อิมเมจ" (ไม่เปลือย) ในชื่อนานะ ซึ่งวางจำหน่ายในเดือนพฤศจิกายน ค.ศ. 2002
# เหตุกราดยิงที่เฟดเอกซ์ในอินเดียแนโพลิส
ในวันที่ 15 เมษายน ค.ศ. 2021 เกิดเหตุกราดยิงหมู่ที่โกดังแห่งหนึ่งของเฟดเอกซ์กราวด์ในมชเมืองอินเดียแนโพลิส รัฐอินเดียนา สหรัฐอเมริกา ส่งผลให้มีผู้เสียชีวิต 9 ราย ในจำนวนนี้รวมถึงผู้ก่อเหตุซึ่งยิงตัวเองเสียชีวิต และมีผู้ได้รับบาดเจ็บอีกอย่างน้อยหกคน

โรงงานเฟดเอกซ์ที่เกิดเหตุตั้งอยู่ในภูมิภาคตะวันตกเฉียงใต้ของเมืองอินเดียแนโพลิส ใกล้กันกับท่าอากาศยานนานาชาติอินเดียแนโพลิส  ตัวอาคารโกดังมีการติดตั้งเครื่องตรวจจับโลหะและประตูกั้นหมุนสำหรับเข้าทีละคนเพื่อป้องกันความปลอดภัย (security turnstiles) ที่ทางเข้า รวมถึงมีการบังคับให้พนักงานทุกคนต้องสแกนบัตรพนักงานเฟดเอกซ์ก่อนเข้าภายในอาคาร ผู้ก่อเหตุเป็นชายวัย 19 ปี อดีตพนักงานชองเฟดเอกซ์ ชื่อ แบรนดอน สก็อต โฮล (Brandon Scott Hole) และยังไม่ทราบแรงจูงใจก่อเหตุ
# ขอฆ่าด้วยปราณี
ขอฆ่าด้วยปราณี () หรือ การุณยฆาต มาตรวัดความเป็นคน เป็นภาพยนตร์ชีวประวัติทางโทรทัศน์ ในปี 2010 เขียนบทภาพยนตร์โดย อดัม เมเซอร์ กำกับการแสดงโดยแบร์รี เลวินสัน นำแสดงโดยอัล ปาชิโน, ซูซาน ซาแรนดอน, จอห์น กูดแมน และ เบรนดา แวคคาโร โดยการเขียนบทภาพยนตร์ส่วนใหญ่ของเรื่องอิงจากหนังสือ Between the Dying and the Dead: Dr. Jack Kevorkian's Life and the Battle to Legalize Euthanasia โดย นีล นิโคล และ แฮร์รี ไวลี

ภาพยนตร์เรื่องนี้เป็นการบอกเล่าเรื่องราวของ ดร.มูรัด ยาค็อบ เควอร์เคียน หรือ แจ็ก เควอร์เคียน (นำแสดงโดย อัล ปาชิโน) พยาธิแพทย์ชาวอเมริกันเชื้อสายอาร์มีเนีย ผู้พยายามต่อสู้เรียกร้องสิทธิของผู้ป่วยระยะสุดท้ายและผู้พิการในการทำการุณยฆาตเพื่อให้พ้นจากความทรมานและความเจ็บปวดในรัฐมิชิแกน ด้วยอุปนิสัยในการพูดและการแสดงออกที่ตรงไปตรงมาทำให้เขามีฉายาที่สื่อมวลชนตั้งให้ว่า "Dr. Death" โดยเขามีผู้ช่วยส่วนตัวในการทำการุณยฆาตคือน้องสาวของเขา มาร์โก (แสดงโดยเบรนดา วัคคาโร) รวมถึงได้รับการสนับสนุนจากเพื่อนสนิทของเขาที่เป็นนักเทคนิคการแพทย์อย่าง นีล นิโคล (แสดงโดย จอห์น กูดแมน) และ เจเนท กู้ด (แสดงโดย ซูซาน ซาแรนดอน) โดย ดร.แจ็ก เควอร์เคียน ได้ทำการุณยฆาตให้ผู้ป่วยที่มีการร้องขออย่างเป็นทางการรวมทั้งสิ้น 130 คน

เนื่องด้วยในช่วงเวลาดังกล่าวการทำการุณยฆาตยังไม่เป็นที่ยอมรับและมีข้อโต้เถียงถึงจริยธรรมของแพทย์ที่มีหน้าที่ต้องรักษาผู้ป่วยรวมถึงขัดต่อหลักศาสนา ทำให้เขาถูกฟ้องเป็นจำเลยในข้อหาฆาตกรรมแต่เขาก็ชนะคดีในชั้นศาลทุกครั้ง เพราะในการจบชีวิตผู้ป่วยแต่ละรายนั้นเขาจะให้ผู้ป่วยเป็นคนลงมือด้วยตนเอง ส่วนตัวเขาจะทำหน้าที่ให้คำปรึกษารวมทั้งจัดหาและเตรียมอุปกรณ์เอาไว้ให้ ทำให้ศาลตัดสินว่าเป็นการฆ่าตัวตายของผู้ป่วย จนกระทั่งในการทำการุณยฆาตตามคำขอของผู้ป่วยรายสุดท้ายของเขา ด้วยความที่เขาต้องการนำประเด็นเรื่องสิทธิในการเลือกที่จะจบชีวิตตนเองของผู้ป่วยระยะสุดท้ายเพื่อให้พ้นจากความทรมานขึ้นสู่ศาลสูง เขาจึงตัดสินใจฉีดยาให้กับผู้ป่วยด้วยมือตนเอง แม้จะรู้ว่าการกระทำดังกล่าวอาจทำให้เขาต้องติดคุกก็ตาม

หลังจากภาพยนตร์เรื่องนี้ออกอากาศทางโทรทัศน์ก็ได้รับคำวิจารณ์เชิงบวกจากนักวิจารณ์ภาพยนตร์อย่างมาก โดยเฉพาะกับการแสดงของ อัล ปาชิโน ที่รับบทเป็น ดร.แจ็ก เควอร์เคียน ทำให้เขาได้รับรางวัลลูกโลกทองคำ, รางวัลไพรม์ไทม์เอมมีและรางวัลสมาคมนักแสดงภาพยนตร์และโทรทัศน์ You Don't Know Jack Awards และได้คะแนนถึง 91% จากรอตเทนโทเมโทส์

ในประเทศไทย ภาพยนตร์ทางโทรทัศน์เรื่องนี้ถูกนำมาเผยแพร่และจัดจำหน่ายเป็นครั้งแรกในรูปแบบดีวีดีโดย แคททาลิสท์ อัลลายแอนซ์ (ประเทศไทย) จำกัด ในชื่อ ขอฆ่าด้วยปราณี และมีการเผยแพร่ผ่านระบบสตรีมมิงทางเอชบีโอในชื่อ การุณยฆาต มาตรวัดความเป็นคน